27.7.2011 Jurnalul Oficial al Uniunii Europene L 195/7 DECIZIA CONSILIULUI din 19 iulie 2011 privind poziția ce urmează a fi adoptată de către Uniunea Europeană în cadrul Comitetului mixt UE- Elveţia, instituit în temeiul articolului 14 din Acordul dintre Comunitatea Europeană și statele membre ale acesteia, pe de o parte, și Confederația Elveţiană, pe de altă parte, privind libera circulație a persoanelor, în ceea ce priveşte înlocuirea anexei III (Recunoaşterea reciprocă a calificărilor profesionale) la respectivul acord (2011/467/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 218 alineatul (9), coroborat cu articolele 46, 53 și 62, având în vedere propunerea Comisiei Europene, întrucât: (1) Acordul dintre Comunitatea Europeană şi statele membre ale acesteia, pe de o parte, și Confederația Elveţiană, pe de altă parte, privind libera circulație a persoanelor („acordul”) a fost semnat la 21 iunie 1999 şi a intrat în vigoare la 1 iunie 2002. (2)  Articolul 14 din acord instituie un comitet mixt. În temeiul articolului 18 din acord, modificările, inter alia, la anexa III (Recunoaşterea reciprocă a calificărilor profe- sionale) la respectivul acord se adoptă prin decizia respec- tivului comitet mixt. (3) Pentru a menține o aplicare coerentă şi corectă a actelor juridice ale UE şi pentru a evita unele dificultăți adminis- trative şi, eventual, juridice, ar trebui modificată anexa III la acord în vederea integrării noilor acte juridice ale UE la care acordul nu se referă în prezent. (4) Este necesară, din motive de claritate și coerență, conso- lidarea şi înlocuirea anexei III la acord cu o nouă anexă. (5) Poziţia Uniunii în cadrul Comitetului mixt UE-Elveţia ar trebui, prin urmare, să se bazeze pe proiectul de decizie ataşat, ADOPTĂ PREZENTA DECIZIE: Articolul 1 Poziţia care urmează să fie adoptată de Uniunea Europeană în cadrul Comitetului mixt UE-Elveția, instituit prin articolul 14 din Acordul dintre Comunitatea Europeană și statele membre ale acesteia, pe de o parte, și Confederația Elveţiană, pe de altă parte, privind libera circulație a persoanelor, în ceea ce priveşte înlocuirea anexei III (Recunoaşterea reciprocă a calificărilor profesionale) la respectivul acord, se bazează pe proiectul de decizie a Comitetului mixt UE-Elveția atașat la prezenta decizie. Articolul 2 Decizia Comitetului mixt UE-Elveția se publică în Jurnalul Oficial al Uniunii Europene. Articolul 3 Prezenta decizie intră în vigoare la data adoptării. Adoptată la Bruxelles, 19 iulie 2011. Pentru Consiliu Președintele M. SAWICKI